01/07/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Expropiacións

ANUNCIO RESOLUCIÓN do 14 de xuño de 2010, do Servizo Provincial de Infraestuturas de A Coruña, pola que se sinala a data para o levantamento de actas previas á ocupación –trámite de urxencia– para a expropiación dos bens e dereitos afectados polo proxecto de construcción dunha senda peonil na AC-123, clave AC/08/068.06, termos municipais de Mugardos e Ares. O artigo 28 do vixente Estatuto de Autonomía de Galicia, establece no seu apartado 2.° a competencia da Comunidade Autónoma de Galicia para o desenvolvemento lexislativo e a execución da lexislación do Estado en materia de expropiación forzosa. As obras reseñadas no encabezamento da presente resolución atópanse incluídas no programa de obras a realizar con cargo ó programa 413-B, construcción, conservación e explotación de estradas. Con data 26 de xaneiro de 2009, o Dirección Xeral de Obras Públicas resolveu aprobar o proxecto de construcción de unha senda peonil na AC-123, para mellorar a seguranza viaria, treito A Franza-Ares, clave AC/08/068/06, termos municipais de Mugardos e Ares. Con data 22 de abril de 2010 a Xunta de Galicia, procedeu á declarar a utilidade pública e urente a ocupación dos bens e dereitos necesarios a efectos de expropiación para a mencionada obra por Decreto 69/2010, publicado no DOG n.° 84, de data 5 de maio de 2010. Na súa virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e os artigos 56 e seguintes do regulamento para a súa aplicación, este servizo, no uso das facultades que Ile confire o artigo 98 da mencionada lei, resolveu convoca-los titulares de bens e dereitos afectados para que comparezan nos lugares, datas e horas que se citan para proceder ó levantamento de actas previas á ocupación, nas que se recollerán os datos necesarios para determina-los bens e dereitos afectados, e os prexuízos derivados da rápida ocupación, sen prexuízo de se trasladar ó lugar dos predios se o consideran necesario. A relación de titulares dos bens e dereitos afectados, así como os planos parcelarios correspondentes estarán expostos no concello de Mugardos e Ares e no Servizo Provincial de Estradas de A Coruña, Praza de Luis Seoane, s/n, 8.ª planta, 15071 A CORUÑA. Ó dito acto deberán acudi-los titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, DNI, e o último recibo da contribución, podendo ser acompañados, pola súa conta, se o consideran dos seus peritos e notario. Así mesmo, e en cumprimento do establecido no artigo 56 do Regulamento da Lei de Expropiación Forzosa ábrese información pública durante o prazo de 15 días hábiles, contados a partir do seguinte ó da publicación desta resolución no Boletín Oficial do Estado o ata o momento do levantamento das actas previas á ocupación correspondente, co fin de que os interesados poidan formular por escrito, ante este Servizo Provincial de Estradas de A Coruña, as alegacións que estimen pertinentes con obxecto de emendar posibles erros padecidos ó relaciona-los bens afectados pola urxente ocupación. A Coruña, 14 de xuño de 2010. O xefe do Servizo de Infraestruturas Asdo.: Antonio N. Teresa Isabel Huelamo Chiquilla